**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-2185-2/16**

**Podgorica, 24.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/100368 od 14.10.2016. godine izjavljene radi poništaja akta Službe za zajedničke poslove i informacione tehnologije Opštine Danilovgrad broj: 03-032-6-UP-14/1 od dana 28.09.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 03-032-6-UP-14/1 od dana 28.09.2016. godine, godine, po osnovu podnijetog zahtjeva br. 16/100368 od 26.09.2016.godine, kojim je traženo da se omogući pristup informaciji-svim izdatim putnim nalozima za upravljanje službenim vozilima za period od 12.09.2016. godine do 18.09.2016. godine, u skladu sa članom 26 Zakona o slobodnom pristupu informacijamam, te obavještavaju da je tražena informacija objavljena i dostupna na zvaničnoj intrnet prezentaciji opoštine Danilovgrad [www.danilovgrad.me](http://www.danilovgrad.me) na linku Parlamentarni izbori 2016. godine, pa samim tim opština Danilovgrad nije dužna da istoj omogući pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 26.09.2016. godine upućen zahtjev za pristup informacijama kojim je od Službe za zajedničke poslove i informacione tehnologije Opštine Danilovgrad traženo da dostavi kopiju svih izdatih putnih naloga za upravljanje službenim vozilima (za period od 12/09/2016 do 18/09/2016Navodi se da je dana 29.09.2016. godine Služba za zajedničke poslove i informacione tehnologije Opštine Danilovgrad dostavlja akt br. 03-032-6-UP-14/1 od dana 28.09.2016. godine kojim obavještava žalioca da je tražena informacija javno objavljena na internet stranici Opštine Danilovgrad. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili punti nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Nadalje, žalilac ističe da informacija na koju Službe za zajedničke poslove i informacione tehnologije Opštine Danilovgrad nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Službe za zajedničke poslove i informacione tehnologije Opštine Danilovgrad br. 03-032-6-UP-14/1 od 28.09.2016. godine i meritorno odluči.

Prvostepeni organ u odgovoru na žalbu broj 03-032-6-780/1 od 17.10.2016. godine naveo da je vozni park kojim raspolaže Opština Danilovgrad, odnosno starost službenih automobila, nije moguće evidentirati sve elemete obrasca putnog naloga propisanog Uredbom o uslovima i načinu korišćenja prevoznih sredstava u svojini Crne Gore, a u bitnom ističu stanje goriva u vozilu. U daljem navode, da službeni automobili kojim raspolaže Opština Danilovgrad ne posjeduju elektronske instrument table, kao automobili novijih generacija, pa s tim u vezi je nemoguće utvrditi stanje goriva u automobilu prilikom izdavanja putnih naloga, kao ni ukupnu potrošnju, stvarnu potrošnju, norm.potrošnju razliku u plus i razliku u minus, te da su usljed tehničke neispravnosti dva vozila stavljena van upotrebe.

Nakon razmatranja spisa predmeta, žalbenih navoda,odgovora na žalbu i neposrednog uvida na link http://danilovgrad.me/files/parlamentarni\_izbori\_2016.html na kom je objavljena tražena informacija zahtjevom za slobodan pristup br. 16/100368: Nalog za kontrolu upotrebe službenih i drugih vozila i potrošnje goriva broj 008314, Nalog za kontrolu upotrebe službenih i drugih vozila i potrošnje goriva broj 008312, Nalog za kontrolu upotrebe službenih i drugih vozila i potrošnje goriva broj 008317, Nalog za kontrolu upotrebe službenih i drugih vozila i potrošnje goriva broj 008322, Nalog za kontrolu upotrebe službenih i drugih vozila i potrošnje goriva broj 008316, Nalog za kontrolu upotrebe službenih i drugih vozila i potrošnje goriva broj 008315, Nalog za kontrolu upotrebe službenih i drugih vozila i potrošnje goriva broj 008318, Nalog za kontrolu upotrebe službenih i drugih vozila i potrošnje goriva broj 008319, Nalog za kontrolu upotrebe službenih i drugih vozila i potrošnje goriva broj 008320, Nalog za kontrolu upotrebe službenih i drugih vozila i potrošnje goriva broj 008321, Savjet Agencije je našao da je žalba neosnovana.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Službe za zajedničke poslove i informacione tehnologije Opštine Danilovgrad u zakonskom roku podnosiocu zahtjeva dostavila obavještenje br.03-032-6-UP-14/1 od 28.09.2016. godine u kom se navodi da su tražene informacije javno dostupne na sajtu Opštine Danilovgrad [www.danilovgrad.me](http://www.danilovgrad.me) , te je Savjet Agencije provjerom utvrdio da su objavljene na linku http://danilovgrad.me/files/parlamentarni\_izbori\_2016.html na kom je objavljena tražena informacija i to: Nalog za kontrolu upotrebe službenih i drugih vozila i potrošnje goriva broj 008314, Nalog za kontrolu upotrebe službenih i drugih vozila i potrošnje goriva broj 008312, Nalog za kontrolu upotrebe službenih i drugih vozila i potrošnje goriva broj 008317, Nalog za kontrolu upotrebe službenih i drugih vozila i potrošnje goriva broj 008322, Nalog za kontrolu upotrebe službenih i drugih vozila i potrošnje goriva broj 008316, Nalog za kontrolu upotrebe službenih i drugih vozila i potrošnje goriva broj 008315, Nalog za kontrolu upotrebe službenih i drugih vozila i potrošnje goriva broj 008318, Nalog za kontrolu upotrebe službenih i drugih vozila i potrošnje goriva broj 008319, Nalog za kontrolu upotrebe službenih i drugih vozila i potrošnje goriva broj 008320, Nalog za kontrolu upotrebe službenih i drugih vozila i potrošnje goriva broj 008321, Savjet Agencije je utvrdio da je Službe za zajedničke poslove i informacione tehnologije Opštine Danilovgrad pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici Opštine Danilovgrad te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Opštine Danilovgrad [www.danilovgrad.me](http://www.danilovgrad.me) i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija. Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**